biswa921/hiwiki-latest-pages-articles-raw huggingface dataset:
रकाब

thumb|220px|एक आधुनिक रकाब
रकाब एक ऐसे खोल या गोले को कहा जाता है जिसमें घोड़े या ऐसे अन्य जानवर पर सवार व्यक्ति अपने पाऊँ टिकाता है। आम तौर पर दो रकाब होते हैं (एक दाएँ पाऊँ के लिए और एक बाएँ पाऊँ के लिए)। घोड़े पर चढ़ने के लिए भी इनका प्रयोग होता है। रकाब के प्रयोग से घुड़सवार अधिक जल्दी से जानवर पर सवार हो सकता है और घोड़े पर बैठे हुए उसका संतुलन भी ज़्यादा सही होता है। इस से यात्रा, शिकार और युद्ध में बहुत सहायता मिलती है। रकाब भिन्न प्रकारों और सामग्रियों की बनती है लेकिन अक्सर उसके ऊपर चमड़े या कपड़े के पट्टे होते हैं जिनसे उन्हें ऊपर-नीचे किया जा सके। इन पट्टों से अलग-अलग कदों के सवारों के लिए रकाब को ऊपर-नीचे किया जा सकता है और दोनों तरफ़ की रकाब को बराबर की ऊँचाई पर ठीक भी किया जा सकता है। माना जाता है कि रकाब का आविष्कार भारत में ५०० ईसापूर्व में हुआ था।Horse Hoeing Husbandry, Fifth Edition, Jethro Tull, Aaron Brachfeld, Mary Choate, Coastalfields Press, ... The earliest stirrups were invented in India in about 500 BC and were a simple toe loop made of straps used for a mounting aid ...Inventions that changed the world, Rodney Castleden, Futura, 2007, ISBN 978-0-7088-0786-6, ... The horse was domesticated as early as 4500 BC It is not known how early people experimented with riding horses, but it is surprising that the stirrup was not invented until as late as 500 BC That innovation was made in India ...

 अन्य भाषाओँ में 
अंग्रेजी में 'रकाब' को 'स्टिरप' (stirrup) कहते हैं।

 इन्हें भी देखें 
 ज़ीन
 घोड़ा

 सन्दर्भ 

श्रेणी:अश्व
श्रेणी:घुड़सवारी
उत्तरी और दक्षिणी राजवंश

thumb|230px|उत्तरी और दक्षिणी राजवंशों के काल में ४४० ईसवी में उत्तरी वेई और लिऊ सोंग राज्यों की स्थिति
thumb|230px|उत्तरी और दक्षिणी राजवंशों की ५६० ईसवी में स्थिति
उत्तरी और दक्षिणी राजवंश (चीनी: 南北朝, नान बेई चाओ; अंग्रेज़ी: Northern and Southern Dynasties) प्राचीन चीन के एक काल को कहते हैं जो जिन राजवंश के बाद शुरू हुआ और ४२० ईसवी से लेकर ५८९ ईसवी तक चला। इस काल में चीन बहुत से राज्यों में खंडित हो गया और राजनैतिक अस्थिरता और गृहयुद्ध का वातावरण बना रहा। आपस में लड़ते हुए राजवंशों को इतिहासकार उत्तरी राजवंशों और दक्षिणी राजवंशों में बांटते हैं। उत्तरी राजवंश थे: उत्तरी झोऊ, उत्तरी ची, उत्तरी वेई, पश्चिमी वेई और पूर्वी वेई। दक्षिणी राजवंश थे: लिऊ सोंग, लियांग, चेन और दक्षिणी ची।China between empires: the northern and southern dynasties, Mark Edward Lewis, Harvard University Press, 2009, ISBN 978-0-674-02605-6Gateway to Chinese culture , Chunjiang Fu, Asiapac Books Pte Ltd, 2003, ISBN 978-981-229-328-2, ... Following Eastern Jin's decline, the Jiangnan area was ruled by governments such as Song, Qi, Liang and Chen, and were collectively known as the Southern Dynasties ... Northern Wei, Eastern Wei, Northern Qi, Western Wei and Northern Zhou were collectively known as the Northern Dynasties ...

इस उथल-पुथल के बावजूद इस काल में कला, विज्ञान और संस्कृति का विकास हुआ और हान चीनी जाति यांग्त्से नदी से दक्षिण के इलाक़ों में फैल गई। उत्तर में आये बहुत से ग़ैर-चीनी लोगों का चीनीकरण हुआ और दक्षिण में बस रहे बहुत से आदिवासियों को भी चीनी नस्ल और संस्कृति में मिला लिया गया। इसी काल में चीन में भारत से आई बौद्ध धर्म की महायान शाखा फैली और फल-फूली और साथ-साथ ताओ धर्म भी विस्तृत हुआ। चीन में स्तूप पर आधारित पगोडा का निर्माण भी शुरू हुआ, जिसे अब चीनी संस्कृति की पहचान माना जाता है और जिसका अविष्कार बौद्ध ग्रंथों और पांडुलिपियों को सुरक्षित करने के लिए किया गया था।An introduction to Buddhism, Jikidō Takasaki, Tōhō Gakkai, 1987, ISBN 978-4-924530-04-1, ... It was after entering the period of the Northern and Southern dynasties that Buddhism really took root in China and underwent spectacular developments ...The complete idiot's guide to Taoism, Brandon Toropov, Chad Hansen, Penguin, 2002, ISBN 978-0-02-864262-8, ... The Northern and Southern Dynasties (386-589) ... It was during this period that Taoism, which began as a philosophical movement, was proclaimed the official religion of the Northern Wei court ...

चीन के इतिहास का यह काल तब समाप्त हुआ जब सन् ५८९ में एक नए सुई राजवंश के नेतृत्व में चीन को फिर संगठित किया गया।

 इन्हें भी देखें 
 जिन राजवंश
 सुई राजवंश
 चीन के राजवंश

 सन्दर्भ 

श्रेणी:चीन के राजवंश
श्रेणी:चीन का इतिहास
चांगआन

thumb|230px|दक्षिण-पूर्वी चांग'आन में स्थित ६५२ ईसवी में बना महान जंगली बत्तख़ पगोडा
चांग'आन (, चीनी: 長安, अंग्रेज़ी: Chang'an) प्राचीन चीन में एक शहर था जो दस से भी अधिक राजवंशों कि राजधानी रहा। आधुनिक काल में इसका नाम शियान (西安, Xi'an) है और यह जनवादी गणतंत्र चीन के शान्शी प्रान्त में स्थित है। शास्त्रीय चीनी भाषा में चांग'आन का अर्थ 'अनंत शान्ति' है। सुई राजवंश के काल में इसका नाम दाशिंग था। मिंग राजवंश के दौरान इसका नाम 'पश्चिमी शान्ति' (शि'आन) रख दिया गया। इस नगर के क्षेत्र में नवपाषाण युग (नियोलिथिक) से लोग बसे हुए हैं। आठवी सदी में चांगआन पृथ्वी का सब से बड़ा शहर था और इसमें १० लाख से अधिक लोग रहते थे।Exploring the Middle Ages, Steven Maddocks, Dale Anderson, Jane Bingham, Peter Chrisp, Christopher Gavett, Marshall Cavendish Corporation, 2006, ISBN 978-0-7614-7613-9, ... At its height in the eighth century, Chang'an was the largest city on earth, with a population of a million within its walls ... 

 इन्हें भी देखें 
 शियान

 सन्दर्भ 

श्रेणी:चीन के शहर
श्रेणी:चीन की ऐतिहासिक राजधानियाँ
श्रेणी:चीन का इतिहास
सुई राजवंश

सुई राजवंश (चीनी: 隋朝, सुई चाओ; अंग्रेज़ी: Sui Dynasty) प्राचीन चीन का एक राजवंश था। यह केवल ५८९ ईसवी से ६१८ ईसवी (यानि २९ वर्ष) तक चला लेकिन इस समय में वह सशक्त रहा। सुई काल से पहले उत्तरी और दक्षिणी राजवंशों का काल था और उसके बाद तंग राजवंश सत्ता में आया।

 आरम्भ और राजकाल 
सुई वश की स्थापना यांग जिआन (杨坚, Yang Jian) ने की थी जो उत्तरी राजवंशों में से एक उत्तरी झोऊ राजवंश की सरकारी सेवा में लगा हुआ था। वह उत्तरी झोऊ सम्राट का ससुर था और उसके देहांत होने पर उसने पहले उसके राज्य पर क़ब्ज़ा किया और फिर आगे चलकर खंडित चीन के उत्तरी और दक्षिणी भागों को भक्ष्य करके संगठित किया। सुई व्यवस्था में अमीरों-ग़रीबों का अंतर घटने के लिए भूमि पुनर्वितरण किया गया (यानि बराबरी से बांटी गई), सरकारी मंत्रालयों का ठीक से गठन किया गया और सिक्कों का मानकीकरण किया गया (क्योंकि इस से पूर्व हर राज्य अपने सिक्के ज़र्ब कर रहा था)। सैन्य शक्ति बढ़ाई गई और उत्तर में स्थित क़बीलों से बच-बचाव के लिए चीन की महान दीवार को और विस्तृत किया गया। उसी समय बौद्ध धर्म को भी सरकारी प्रोत्साहन मिला और उसके ज़रिये चीन की भिन्न जातियों और संस्कृतियों को एक-दुसरे के समीप लाया गया। चीन की 1,७७६ किलोमीटर लम्बी महान नहर भी उसी समय पूरी की गई, जो ह्वांग हो (पीली नदी) को यांग्त्से नदी से जोड़ती है और आज भी विश्व की सबसे लम्बी कृत्रिम नदी या नहर है।The Essential World History, William J. Duiker, Jackson J. Spielvogel, Cengage Learning, 2010, ISBN 978-0-495-90227-0, ... His son, Emperor Sui Yangdi (Sui Yang Ti), continued the process, and the 1400-mile-long Grand Canal, linking the two great rivers of China, the Yellow and the Yangtze, was completed during his reign ...Ancient Chinese Inventions, Yinke Deng, Cambridge University Press, 2011, ISBN 978-0-521-18692-6, ... China's Grand Canal runs from Beijing in the north, to Hangzhou in the south and is the oldest and longest canal in the world. As the greatest engineering project in water resources and transportation in ancient China, this waterway is nearly as famous as the Great Wall ...

 राजवंश का अंत 
जहाँ एक ओर सुई सरकार सुव्यवस्थित थी, वहीँ वह ख़र्चालू और क्रूर भी थी। महान दीवार और महान नहर जैसे चीज़ों के लिए जनता पर भारी करों का बोझ डाला गया। बहुत से लोगों से ज़बरदस्ती श्रम भी करवाया गया। सुई साम्राज्य कोरिया के गोगुरयेओ राज्य से भी युद्ध में जुटा था और सातवी सदी में उस से हार गया।The land of scholars: two thousand years of Korean ConfucianismThe Land of Scholars: Two Thousand Years of Korean Confucianism, Jae-un Kang, Jae-eun Kang, Homa & Sekey Books, 2006, ISBN 978-1-931907-37-8, ... The tension between Goguryeo and Sui China heightened during this time due to Goguryeo's refusal to submit to Sui ... Sui China attacked Goguryeo in 599 ... Emperor Yang and the fate of the Sui dynasty were doomed as a result of the failure ... इसके बाद विद्रोहों, विश्वासघात और अन्य हिंसा से घिरकर सुई राजवंश ख़त्म हो गया।

 इन्हें भी देखें 
 उत्तरी और दक्षिणी राजवंश
 तंग राजवंश
 गोगुरयेओ
 चीन के राजवंश
thumb|230px|सुई काल (छठी शताब्दी) में बनी शान्शी प्रान्त से मिली भगवान् बुद्ध की प्रतिमा
 सन्दर्भ 

श्रेणी:चीन के राजवंश
श्रेणी:चीन का इतिहास
श्रेणी:विकिपरियोजना चीनी राजतंत्र
दोंगहु लोग

thumb|230px|तीसरी सदी ईसापूर्व में चिन राजवंश के दौरान दोंगहु पूर्वोत्तर में बसते थे
दोंगहु (चीनी भाषा: 東胡, अंग्रेज़ी: Donghu) प्राचीन चीन से उत्तर-पूर्व में बसने वाली एक मंगोल ख़ानाबदोश क़बीलों की जाति थी जिनका वर्णन सातवी शताब्दी ईसापूर्व से मिलता है। माना जाता है कि उनकी झड़पें शिओंगनु लोगों से हुई जिन्होनें १५० वि.स.पूर्व में उन्हें नष्ट कर दिया। आगे जाकर दोंगहु लोग वूहुआन (烏桓, Wuhuan) और शिआनबेई (鮮卑, Xianbei) गुटों में बंट गए। माना जाता है कि मंगोल जाति इन्ही की वंशज है।

 नाम की उत्पत्ति 
चीनी भाषा में 'दोंग' (東) शब्द का अर्थ 'पूर्व' और 'हु' (胡) का अर्थ 'विदेशी' या 'म्लेच्छ' होता है। दोंगहु का अर्थ है 'पूर्वी म्लेच्छ'।Encyclopedia of the peoples of Asia and Oceania, Volume 1 , Barbara A. West, Infobase Publishing, 2009, ISBN 978-0-8160-7109-8, ... The name Donghu or Tung hu means 'eastern nomads' or, alternatively, 'eastern barbarians' in Chinese ...

 इन्हें भी देखें 
 शियोंगनु लोग

 सन्दर्भ 

श्रेणी:मंगोल जातियाँ
श्रेणी:विलुप्त मानव जातियाँ
श्रेणी:चीन का इतिहास
श्रेणी:मंगोलिया का इतिहास
हाइगा

thumbnail|150px|एक छोटा लड़का जिसे हाइगा के लिए मार्गदर्शन दिया जा रहा है।
हाइगा शब्द दो शब्दों से मिलकर बना है हाइ और गा। हाइ शब्द का अर्थ है हाइकु जो जापनी कविता की एक समर्थवान विधा है और गा का तात्पर्य है चित्र। इस प्रकार हाइगा का अर्थ है चित्रों के समायोजन से वर्णित किया गया हाइकु। वास्तव में हाइगा’ जापानी पेण्टिंग की एक शैली है, जिसका शाब्दिक अर्थ है-’चित्र-कविता’। हाइगा दो शब्दों के जोड़ से बना है …(‘‘हाइ” = कविता या हाइकु + “गा” = रंगचित्र चित्रकला) हाइगा की शुरुआत १७ वीं शताब्दी में जापान में हुई। उस जमाने में हाइगा रंग - ब्रुश से बनाया जाता था।वास्तव में हाइगा जापानी पेण्टिंग की एक शैली है और जापानी कविता की एक समर्थवान विधा है हाइकू

 सन्दर्भ 

श्रेणी:छंद
श्रेणी:काव्य शास्त्र
जीसीसी

जीसीसी (GNU Compiler Collection / GCC) ग्नू परियोजना द्वारा निर्मित एक कम्पाइलर प्रणाली है जो बहुत सी प्रोग्रामन भाषाओं को समर्थन प्रदान करती है।

जीसीसी (अंग्रेज़ी: (GCC)) जीएनयू (ग्नू) द्वारा उत्पादित एक कंपाइलर प्रणाली है जो विभिन्न प्रोग्राममिंग भाषाओं को समर्थन देती है। यह ग्नू टूलचेन का मुख्य हिस्सा है। ग्नू के अधूरे ऑपरेटिंग सिस्टम के आधिकारिक कंपाइलर होने के अलावा यह कई नए तरह के यूनिक्स ऑपरेटिंग सिस्टम्स में एक मानक कंपाइलर के रूप में उपयोग किया जाता है, जैसे [लिनक्स] और बीएसडी परिवार। 
निशुल्क सॉफ्टवेर संस्था जीसीसी को ग्नू आम सर्वजन अनुमति के तहत बिना किसी शुल्क के वितरित करती है। जीसीसी ने निशुल्क सॉफ्टवेर निर्माण में मुख्य भूमिका निभाई है। 

जीसीसी समर्थित IDE
Anjuta
Code::Blocks
CodeLite
Dev-C++
Eclipse
geany
KDevelop
NetBeans
Qt Creator
Xcode
Zinjai

सन्दर्भ

इन्हें भी देखें
मिनजीडब्ल्यू (MinGW)

 बाहरी कड़ियाँ 
 GCC homepage
 The official GCC manuals and user documentation, by the GCC developers
 Collection of GCC 4.0.2 architecture and internals documents at I.I.T. Bombay.
 
 
 From Source to Binary: The Inner Workings of GCC, by Diego Novillo, Red Hat Magazine, December 2004
 A 2003 paper on GENERIC and GIMPLE
 Marketing Cygnus Support, an essay covering GCC development for the 1990s, with 30 monthly reports for in the "Inside Cygnus Engineering" section near the end.
 EGCS 1.0 announcement
 EGCS 1.0 features list
 Fear of Forking, an essay by Rick Moen recording seven well-known forks, including the GCC/EGCS one
 A compiler course project based on GCC at the University of Rochester
 The stack-smashing protector, a GCC extension

श्रेणी:कम्पाइलर
श्रेणी:Fortran compilers
श्रेणी:मुफ्त कम्पाइलर और इंटरप्रीटर
चायख़ाना

thumb|220px|चीन के नानजिंग शहर में एक चायख़ाना
thumb|भारत के एक कस्बे में चाय नाश्ते की दुकानें
चायख़ाना ऐसे स्थान को बोलते हैं जो ग्राहकों या अतिथियों को चाय पिलाने के कार्य पर केन्द्रित हो। भारतीय उपमहाद्वीप, ईरान, चीन, जापान और बहुत से अन्य समाजों में चायख़ाने लोक-संस्कृति और सामाजिक मिलन का पारम्परिक केंद्र भी हैं या ऐतिहासिक रूप से रह चुके हैं। अक्सर चायख़ानो में चाय के अलावा हलके-फुल्के नाश्ते भी परोसे जाते हैं। कुछ जगहों पर चायख़ानो में शतरंज, ताश, धूम्रपान (जैसे कि हुक्का) और अन्य हलकी सामूहिक क्रियाओं का भी बंदोबस्त किया जाता है।Born under Pisces and other stories, C. J. Richards, Richards, 1976, ISBN 978-0-7223-0890-5, ... Whilst waiting for our minibus at Anafarta, we went into the village teashop, or 'chai khana as known in India and other parts of the East, and drank tea with some of the village elders, all intensely interested ...

 शब्द की उत्पत्ति 
फ़ारसी भाषा में 'ख़ाना' का अर्थ होता है कोई 'कमरा' या 'घर'। यह हिन्दी के बहुत से शब्दों में मिलता है जैसे कि 'पागलख़ाना', 'ग़ुसलख़ाना', 'मयख़ाना', इत्यादि। 'चायख़ाना' का मतलब है 'चाय का घर या कमरा'।Hanklyn-janklin, Nigel B. Hankin, India Presearch Press, 2003, ISBN 978-81-87943-04-4, ... Khana ... A building, a place. Suffixed to a noun, khana means the building associated with that noun. For example, chai khana, tea-stall ... 'ख़ाना' शब्द में 'ख़' के उच्चारण पर ध्यान दें क्योंकि यह बिंदु-रहित 'ख' से ज़रा भिन्न है।

 इन्हें भी देखें 
 चाय
 कॉफ़ीख़ाना

 सन्दर्भ 

श्रेणी:चाय
श्रेणी:चायख़ाने
श्रेणी:रेस्तरां के प्रकार
श्रेणी:भारतीय संस्कृति
श्रेणी:मध्य एशिया की संस्कृति
श्रेणी:चीन की संस्कृति
श्रेणी:ईरान की संस्कृति
व्लादीमिर हाव्किन

thumb|250px|Waldemar Haffkine
व्लादीमीर हाफ्किन (रूसी: Мордехай-Вольф Хавкин) (15 मार्च 1860 - 26 अक्टूबर 1930) रूस के यहूदी जीवाणुवैज्ञानिक थे। उन्होने पेरिस के पास्चर संस्थान में काम किया जहाँ उन्होने हैजा-रोधी टीका विकसित किया जिसको उन्होने भारत में सफलतापूर्वक परीक्षण किया। वे हैजा और बुबोनिक प्लेग के विरुद्ध टिका बनाने और उसका जाँच करने वाले पहले सूक्ष्मजीववैज्ञानिक के रूप में जाने जाते हैं।

 प्रारंभिक वर्ष 
जन्मे व्लादिमीर आरोनोविच मोर्दकै वुल्फ चावकिन (रूसी: Владимир (Маркус-Вольф) Аaронович авкин), आरोन और रोज़ली (डेविड-एसिक लैंड्सबर्ग की बेटी) के पांच बच्चों में से चौथे, बर्डीस्क, रूसी साम्राज्य (अब) में एक यहूदी स्कूल मास्टर के परिवार में। यूक्रेन), उन्होंने ओडेसा, बर्डियांस्क और सेंट पीटर्सबर्ग में अपनी शिक्षा प्राप्त की।

यंग हैफकिन ओडेसा में यहूदी लीग फॉर सेल्फ-डिफेंस के सदस्य भी थे। एक नरसंहार के दौरान एक यहूदी घर की रक्षा करते हुए हाफकिन घायल हो गया था। इस कार्रवाई के परिणामस्वरूप उन्हें गिरफ्तार कर लिया गया लेकिन बाद में जीवविज्ञानी इल्या मेचनिकोव के हस्तक्षेप के कारण रिहा कर दिया गया। 

हाफकिन ने 1879 से 1883 तक मेचनिकोव के साथ अपनी पढ़ाई जारी रखी, लेकिन ज़ार अलेक्जेंडर II की हत्या के बाद, सरकार ने बुद्धिजीवियों सहित उन लोगों पर तेजी से कार्रवाई की, जिन्हें वह संदिग्ध मानते थे। हैफ़किन को 1882 से 1888 तक ओडेसा में प्राणी संग्रहालय द्वारा भी नियोजित किया गया था। 1888 में एक यहूदी के रूप में प्रोफेसर के पद से वंचित, हैफ़किन को स्विट्जरलैंड में प्रवास करने की अनुमति दी गई और जिनेवा विश्वविद्यालय में अपना काम शुरू किया। 1889 में वे पेरिस में मेचनिकोव और लुई पाश्चर के साथ नए स्थापित पाश्चर संस्थान में शामिल हुए जहां उन्होंने लाइब्रेरियन का एकमात्र उपलब्ध पद संभाला।

 बाहरी कड़ियाँ 
 डॉ. व्लादिमीर हाफकिन
 वह व्यक्ति जिसने भारत को दो महामारियों की वैक्सीन दी
 Hanhart, Joel (2016). Waldemar Mordekhaï Haffkine (1860-1930). Biographie intellectuelle (in French). Paris: Éditions Honoré Champion. 
 Haffkine Research Institute
 Haffkine Bio Pharma Corp
 Waldemar Haffkine: Pioneer of Cholera vaccine at American Society for Microbiology
 Plague Vaccine Design at Food and Drug Administration (FDA)
 Biography at Jewishgen
 The Holy Scientist at windsofchange.net
 Great scientist, great Jew, Rabbi M. Friedman at cjnews.com

श्रेणी:रूसी सूक्ष्मजैववैज्ञानिक
रेगिस्तान का सफ़ेद सूरज

रेगिस्तान का सफ़ेद सूरज (रूसी: Белое солнце пустыни, बेलोये सोल्न्त्से पुस्त्य्नी, White Sun of the Desert) सोवियत संघ में सन् १९६९ में बनी एक रूसी भाषा की वॅस्टर्न शैली की फ़िल्म थी। यह रूस में सबसे लोकप्रिय फ़िल्मों में से एक है और इसमें रोमांच, व्यंग्य और संगीत के मिश्रण को रूस में बहुत सराहा जाता है। रूसी अंतरिक्षयात्रियों (कोस्मोनोतों) में अपनी अंतरिक्ष यात्रा पर निकलने से पहले इस फ़िल्म को देखने का रिवाज है।BBC: American space 'nerd' blasts off  Saturday, 7 अप्रैल 2007 इस फ़िल्म के बहुत से कथन (डायलोग) अब रूसी लोक-संस्कृति का हिस्सा बन चुके हैं। इसका मुख्य गाना (Ваше благородие, госпожа Удача, वाशे ब्लागोरोदिये, गोस्पोझ़ा उदाचा) बहुत ही पसंद किया गया। इस फ़िल्म का निर्देशन व्लादिमीर मोत्यिल (Влади́мир Моты́ль) ने किया था।

 लोक-बोली में 
जिस तरह से शोले फ़िल्म के 'तेरा क्या होगा कालिया' जैसे कथन भारतीय उपमहाद्वीप की लोक-संस्कृति का भाग बन गए, उसी तरह 'रेगिस्तान का सफ़ेद सूरज' के बहुत से डायलोग रूसी संस्कृति का हिस्सा बन चुके हैं, मसलन:
 पूरब का मामला एक नाज़ुक मामला है (Восток — дело тонкое) - यह किसी भी कठिन या उलझे मामले के बारे में कहा जाता है (ज़रूरी नहीं है कि पूर्व से कोई सम्बन्ध हो)
 कोई सवाल हैं? ना, नहीं हैं! (Вопросы есть? Вопросов нет!) - यह किसी अफ़सर के कड़क निर्देश के बारे में कहा जाता है जो कहने के लिए पूछ रहा है कि उसके आदेश के बारे में कोई प्रशन तो नहीं है, लेकिन वास्तव में कह रहा है 'चुप-चाप जो मैंने कहा है वो करो'
 उसके ग्रनेड ग़लत कैलिबर के हैं (Да гранаты у него не той системы) - ग्रनेड एक फेंकने से फटने वाला बम होता है जबकि कैलिबर बंदूक में लगनी वाले कारतूस या गोली के अकार हो कहते हैं; गोली किसी बंदूक के लिए छोटी-बड़ी हो सकती है लेकिन यह बम का कैलिबर ग़लत होना कोई मतलब नहीं रखता; यह वाक्य एक ऐसे बहाने के लिए कहा जाता है जो सुनाने में ही झूठ या कमज़ोर लगे
 ग्युलचताई, अपना सुन्दर चेहरा दिखाओ (Гюльчатай, открой личико) - यह रूसी में किसी सुन्दर लड़की को छेड़ने या बात करने के लिए लड़कों द्वारा इस्तेमाल होता है
 प्यारी कैटेरिना मातवेयेवना, मैं तुम्हारे ख़त का जवाब दे रहा हूँ ... (Обратно пишу вам, любезная Катерина Матвеевна…) - ऐसी चिट्ठी या सन्देश में प्रयोग होता है जिसमें या तो बहुत ज़्यादा बातें लिखी हों या ऐसी स्तिथि में भेजा जा रहा हो जहाँ आपस में संदेशे बहुत संख्या में आते-जाते हैं
 महमूद, आग लगाओ! (Махмуд, поджигай!) - यह हँसते-मुस्कुराते हुए किसी बहुत ही जोखिम का काम करने से पहले कहा जाता है

 इन्हें भी देखें 
 वॅस्टर्न (शैली)

 बाहरी कड़ियाँ 
 ट्रेलर और फ़िल्म के कुछ दृश्य
 यु-ट्यूब पर 'रेगिस्तान का सगेद सूरज, निर्माता 'मोस्फिल्म' के यु-ट्यूब चैनल पर

 सन्दर्भ 

श्रेणी:वॅस्टर्न फ़िल्में
श्रेणी:रूसी फ़िल्में
श्रेणी:सोवियत फ़िल्में
लाल सेना

thumb|220px|लाल सेना का विजय ध्वज जो मई १९४५ में सोवियत सैनिकों ने जर्मनी की राजधानी पर क़ब्ज़ा करके राईख़श्टाग (जर्मन संसद) के ऊपर फहराया था
thumb|220px|एक सोवियत फ़ौजी अफ़सर अपने सैनिकों को जर्मन फ़ौजियों पर हमला करने के लिए ललकारते हुए (सन् १९४२, द्वितीय विश्वयुद्ध)
मज़दूरों और किसानों की लाल सेना (रूसी: Рабоче-крестьянская Красная армия, राबोचे-क्रेस्तयान्स्काया क्रासनाया आर्मिया) का आरम्भ सन् १९१८-१९२२ के रूसी गृहयुद्ध में सोवियत संघ के क्रांतिकारी साम्यवादी लड़ाकू दलों के रूप में हुआ था। सोवियत संघ की स्थापना के बाद यह बढ़कर उस देश की राष्ट्रीय सेना बन गई और १९३० के दशक तक इतिहास की सब से बड़ी फ़ौजों में से एक बन चुकी थी। उसे लाल सेना इसलिए कहा जाता था क्योंकि साम्यवाद का पारम्परिक रंग लाल है। २५ फ़रवरी १९४६ को लाल सेना का नाम औपचारिक रूप से बदलकर 'सोवियत सेना' कर दिया गया। द्वितीय विश्वयुद्ध में सोवियत-अमेरिकी-ब्रिटिश गुट की जर्मनी के ऊपर जीत का बहुत श्रेय लाल सेना को दिया जाता है, क्योंकि उन्होंने ही लगभग ८०% जर्मन फ़ौज से लड़कर उन्हें हराया।No Simple Victory: World War II in Europe, 1939-1945 , Norman Davies, Penguin, 2008, ISBN 978-0-14-311409-3, ... As things were, it was the Soviet Union, not the USA, which fought the final phase of the war as the strongest power in Europe. It was the Red Army which scored the most crushing victories over Nazi Germany, culminating in the Battle for Berlin ...How we didn't win the war ... but the Russians did, Norman Davies, Sunday Times, 11 मई 2006, ... Since 75%-80% of all German losses were inflicted on the eastern front it follows that the efforts of the western allies accounted for only 20%-25% ...

 अन्य भाषाओँ में 
'लाल सेना' को अंग्रेज़ी में 'रेड आर्मी' (Red Army) कहते हैं।

 इन्हें भी देखें 
 सोवियत संघ
 साम्यवाद

 सन्दर्भ 

श्रेणी:सोवियत संघ
आज़ाद हिन्द

आजाद हिन्द सरकार या आर्ज़ी हुक़ूमत-ए-आज़ाद हिन्द (; ) एक भारतीय अन्तःकालीन सरकार (अस्थाई सरकार) थी जिसे सिंगापुर में सन १९४३ में स्थापित किया गया था। यह अक्ष शक्तियों की सहायता से भारत को स्वाधीनता के लिए लड़ने वाले भारतीय राष्ट्रवादियों द्वारा बनाया गया था जिसका नेतृत्व सुभाष चंद्र बोस कर रहे थे। जर्मनी से एक 'यू बॉट' से दक्षिण एशिया आए, फिर वहाँ से जापान गये। जापान से वें सिंगापुर आये जहाँ आजा़द हिन्द की आस्थाई सरकार की नीव रखी गयी। जापानी साम्राज्य की सैनिक, आर्थिक और नैतिक सहायता से यह सारकार टिकी रही और जापान के १४ अगस्त १९४५ में आत्मसमर्पण करने के बावजूद आज़ाद हिन्द ने हार नहीं मानी और युद्ध जारी रखा। आज़ाद हिन्द मित्र देशों (एलॉयड पॉवर्स) से लड़ने वाली आखरी शक्ति था। सुभाष चन्द्र बोस की मृत्यु के दावे के बाद ही इस की सेना, आज़ाद हिन्द फ़ौज को पराजय मिली।

२१ अक्टूबर २०१८ को भारत सरकार ने आजाद हिन्द सरकार की स्थापना की ७५वीं जयन्ती मनायी और प्रधानमन्त्री नरेन्द्र मोदी ने लाल किले से भारतीय ध्वज फहराया।

आजाद हिन्द सरकार केवल नाम नहीं था बल्कि नेताजी के नेतृत्व में इस सरकार ने हर क्षेत्र में नई योजना बनाई थी। इस सरकार का अपना ध्वज था, अपना बैंक था, अपनी मुद्रा थी, अपना डाक टिकट था,  अपनी गुप्तचर सेवा थी। नेताजी ने कम संसाधन में ऐसे शासक के विरुद्ध लोगों को एकजुट किया जिसका 'सूरज नहीं ढलता था'।

center|thumb|500px|आजाद हिन्द के डाक टिकट जो जारी नहीं हो पाए।
center|550px|thumb|१६ नवम्बर १९४३ को बर्लिन के 'स्वतन्त्र भारत केन्द्र' में अस्थाई भारतीय राष्ट्रीय सरकार की स्थापना के शुभ अवसर पर राष्ट्रीय उत्सव

सन्दर्भ

इन्हें भी देखें
आजाद हिंद फ़ौज
सुभाष चन्द्र बोस

बाहरी कड़ियाँ
अफगानिस्तान में निर्मित 'आजाद हिन्द सरकार'
सन 47 से पहले आजाद हिंद की वह सरकार, जिसके नेता सुभाष थे

श्रेणी:आज़ाद हिन्द फ़ौज
श्रेणी:सुभाष चन्द्र बोस
श्रेणी:भारतीय स्वतन्त्रता संग्राम
गुणोत्तर श्रेढ़ी

गणित में संख्याओं के ऐसे श्रेढ़ी को गुणोत्तर श्रेढ़ी (geometric progression या geometric sequence या GP) कहते हैं जिसके किन्हीं दो क्रमागत पदों का अनुपात अचर (constant) हो। गुणोत्तर श्रेढ़ी का प्रत्येक पद पिछले पद में एक नियत अशून्य संख्या का गुणा करने से प्राप्त होता है। इस नियत संख्या को 'सार्व अनुपात' (common factor) कहते हैं। 

उदाहरण के लिये 2, 6, 18, 54, ... एक गुणोत्तर श्रेढ़ी है जिसका सार्व अनुपात ३ है। इसी प्रकार 10, 5, 2.5, 1.25, ... भी एक गुणोत्तर श्रेढ़ी है जिसका सार्व अनुपात 0.5 है। किसी गुणोत्तर श्रेढ़ी का सर्वनिष्त अनुप ऋणात्मक भी हो सकता है ऐसी श्रेढ़ी के पद धनात्मक, ऋणात्मक, धनात्मक .... होते हैं। उदाहरण के लिये
1, −3, 9, −27, 81, −243, ...
एक गुणोत्तर श्रेढ़ी है जिसका सार्व अनुपात −3 है।

किसी गुणोत्तर श्रेढ़ी का सामान्य रूप निम्नलिखित है-
 जिसका सार्व अनुपात r है।

किसी G.P. के तीन क्रमागत पदों ,  and में निम्नलिखित संबन्ध होता है:
 

गुणोत्तर श्रेढ़ी (geometric progression) तथा गुणोत्तर श्रेणी (geometric series)

निमनलिखित गुणोत्तर श्रेढ़ी है, इसके पदों के बीच + या - नहीं होता बल्कि उन्हें , से अलग करते हैं-

निमनलिखित गुणोत्तर श्रेणी है, इसके पदों के बीच + या - होता है और यह एक 'मान' (value) का द्योतक है-

अनन्त गुणोत्तर श्रेणी का योगफल a/(1-r) होता है | जहा a अनन्त गुणोत्तर श्रेणी का प्रथम पद तथा r सार्वनुपात है। 

गुणोत्तर श्रेणी के सुत्र=

"यदि a अनन्त गुणोत्तर श्रेणी का प्रथम पद तथा r सार्वनुपात है और अंतिम पद हो" तो,

from beginning turn of n=ar(n-1)

last turn=ar(n-1)

from last turn of n=l/r(n-1)

 प्रमुख गुण 
 किसी गुणोत्तर श्रेढ़ी का प्रथम पद a तथा सार्व अनुपात r हो तो उसका n-वाँ पद निम्नलिखित सूत्र से निकलेगा-

 गुणोत्तर श्रेणी का योग

 अनन्त गुणोत्तर श्रेणी 

अनन्त पदों वाली गुणोत्तर श्रेणी का योग उसी दशा में कन्वर्ज करेगा जब उस श्रेणी का सार्व अनुपात का निरपेक्ष मान 1 से कम हो। 
उदाहरण -
 1/2 + 1/4 + 1/8 + 1/16 + · · · एक अनन्त श्रेणी है जो कन्वर्ज करेगी।

अनन्त गुणोत्तर श्रेणी का मान निम्नलिखित सूत्र से ज्ञात किया जा सकता है-

चूंकि:

अतः:

 उदाहरण

 इन्हें भी देखें 
 गुणोत्तर श्रेणी
 समान्तर श्रेढ़ी
 हरात्मक श्रेढ़ी

 बाहरी कड़ियाँ 
 Derivation of formulas for sum of finite and infinite geometric progression at Mathalino.com
 Geometric Progression Calculator
 Nice Proof of a Geometric Progression Sum at sputsoft.com

श्रेणी:अनुक्रम और श्रेणी
श्रेणी:गणितीय श्रेणी
श्रेणी:Articles containing proofs
गणितीय आगमन

गणितीय आगमन (Mathematical induction) गणितीय उपपत्ति (mathematical proof) प्रस्तुत करने की एक विधि है जिसका उपयोग प्रायः। यह दर्शाने के लिये किया जाता है कि कोई कथन (statement) सभी प्राकृतिक संख्याओं के लिये सत्य है।

यद्यपि इसके नाम में 'आगमन' (induction) शब्द आया है किन्तु सही बात यह है कि यह विधि एक निगमन विधि (deductive logic) है न कि आगमन विधि (inductive logic)।

इस विधि का सबसे पहला उल्लेख सन् १५७५ में फ्रांसेस्को माउरोलिको (Francesco Maurolico) द्वारा हुआ मिलता है।
यह पियानो के पाँचवें अभिग्रहीत से संबंधित है।पियानो का पाँचवा अभिग्रहीत ही आगमन अभिग्रहीत (Induction's Axiom) कहलाता है

 उदाहरण 
गणितीय आगमन का उपयोग करके दिखाया जा सकता है कि निम्नलिखित कथन P(n), n के सभी प्राकृतिक मानों के लिये सत्य है।

(१): सर्वप्रथम यह दिखाएं कि यह कथन n = 0 के लिये सत्य है। 
P(0) का मतलब निम्नलिखित कथन होगा-

स्पष्टतः यह कथन सत्य है क्योंकि इसका दायां पक्ष और बांयां पक्ष दोनो ही शून्य हैं (अतः समान हैं)
अतः n = 0 के लिये कथन सत्य है (अर्थात् P(0) सत्य है।) 

(२): अब दिखाएं कि यदि P(k) सत्य मान लिया जाय तो सिद्ध कर सकते हैं कि  भी सत्य है। इसे निम्न प्रकार से दिखा सकते हैं-

माना,

अर्थात् P(k) सत्य है। बांया पक्ष को निम्नलिखित प्रकार से लिखिये-

अब, बीजगणित के अनुसार :
 

इससे प्रदर्शित हुआ कि वास्तव में  भी सत्य है।

इस प्रकार गणितीय आगमन से सिद्ध हुआ कि उपरोक्त कथन P(n), n के सभी मानों के लिये सत्य है। इतिसिद्धम

 सन्दर्भ 

 बाहरी कड़ियाँ 
 अंकगणित का मूलभूत प्रमेय

श्रेणी:गणितीय आगमन
श्रेणी:गणितीय तर्कशास्त्र
श्रेणी:उपपत्ति सिद्धान्त
अहंकार

अहंकार या गर्व है अधिक महत्वपूर्ण होने की इच्छा।

श्रेणी:भावनाएँ

अहंकार ____ कुछ हिन्दू पुरूष अत्यधिक अहंकार के कारण विश्व का परम् सत्य जाने की कोशिश करते हैं वे  नर से नारायण बनने की इच्छा करते हैं कुछ परमात्मा से भी ऊपर ब्रह्म बनना चाहते हैं कुछ स्वयं के भीतर की आत्मा को परमात्मा मानते है इसलिए कुछ हिन्दू पुरूषो को अंत में  ज्ञात हो जाता है कि उसकी ही आत्मा परमात्मा है वह ही ब्रह्म है तथा वही नर है वही नारायण है और सम्पूर्ण हिन्दू देवी देवता ऋषि असुर राक्षस व बुध्द सब उसकी आत्मा के ही विभिन्न स्वरूप है इसलिए यहां जानकर वहां निश्चित ही अपने हिन्दू धर्म को स्वीकार करता है ।
हिन्दू धर्म के ग्रंथों में बहुत कुछ है परंतु सभी लोग पढ़ नहीं पाते अत: अधिकतर कुछ लोग स्वयं भी भर्मित होते हैं और अहंकार वश दूसरो के लिए भी भृम की स्थिति उत्पन्न करते हैं ।
यह कदाचित सत्य नहीं है कि धर्म में स्पष्ट वेदों पुराणों में कहा गया है कि तुम ही परमात्मा हो मात्र तुम्हें ज्ञात नहीं और न ही गीता में कहीं भी कृष्ण ने अर्जुन से यह कहा था तुम भी परमात्मा हो तुम्हे ज्ञात नहीं। 
और न ही यह कि स्वयं की आत्मा परमात्मा है परन्तु किसी अन्य की आत्मा मात्र उसकी आत्मा है । भगवान कृष्ण ने तो भगवद गीता में पाँच विष्यों आत्मा, परमात्मा, कर्म, संसार और काल (समय) और इनके पारस्परिक संबंधों के विषय में व्यावहारिक ज्ञान दिया है ।

परमपिता परमात्मा का प्रकाश हर जीव के हृदय में है अर्थात् परमात्मा जीव के हृदय में निवास करता है परंतु परमात्मा तो कण कण में स्थित है इसलिए जीव परमात्मा नहीं है । जिस प्रकार दोपहर को सूर्य की धूप सभी जगह ओर हमारे घर में भी होती है परंतु हम यह नहीं कह सकते कि हमारा घर ही सूर्य है ।

अन्य सभी अपने धर्म के सिध्दान्त व मान्यता को ही माने ।
विद्युत इंजीनियरी का इतिहास

thumb|BBPS|350px| Blathy wattmeter
विद्युत के संबन्ध में प्राचीन काल से ही कुछ काम हुए थे किन्तु इस क्षेत्र में महत्वपूर्ण विकास उन्नीसवीं शदी में ही आरम्भ हुआ।

 १७वीं तथा १८वीं शताब्दी 
 सत्रहवीं शताब्दी के आरम्भ में विलियम गिलबर्ट ने वर्सोरियम (versorium) का आविष्कार किया जिसकी सहायता से स्थैतिक विद्युत की उपस्थिति का पता लगाया जा सकता था।

 बेंजामिन फ्रंकलिन (1746-52) ने वर्षा और तूफान के समय पतंग उड़ाया। वे यह प्रदर्शित करना चाहते थे कि तड़ित (lightning), स्थैतिक विद्युत (ESD) का ही एक रूप है।

 १७७५ वोल्टा ने एलेक्त्रोफोरस (electrophorus) बनाया जो स्थतिक विद्युत आवेश पैदा करने के काम आती थी।

 १७८५ - कूलॉम्ब (Charles Augustus Coulomb) (1736-1806) ने 'ऐठन तुला' (torsion balance) का विकास किया।

 अट्ठारहवीं शताब्दि के अन्त के पूर्व ही वोल्टा ने 'पाइल' (Pile) बनाया जिसे आज की बैटरियों का 'पूर्वज' कह सकते हैं।

 उन्नीसवीं शताब्दी 
 १८२७ - जॉर्ज ओम ने विद्युत धारा और विभवान्तर के बीच संबन्ध प्रतिपादित किया।

 १८३१ - फैराडे ने विद्युतचुम्बकीय प्रेरण का सिद्धान्त दिया।

 १८७३ - जेम्स क्लार्क मैक्सवेल ने विद्युतचुंबकत्व का एकीकृत (unified) सिद्धान्त दिया।

 १८८२ - एडिसन ने विश्व का प्रथम वृहद-स्तरीय विद्युत-सप्लाई का आरम्भ किया।

 १८८७ - निकोला टेस्ला ने प्रत्यावर्ती धारा से सम्बन्धित अनेकों पेटेंट लिये।

 बीसवीं शताब्दी 
 १९०४ - सर जॉन एम्ब्रोज फ्लेमिंग (Sir John Ambrose Fleming) ने तापायनिक वॉल्व (डायोड) का विकास किया।

 १९४७ - बेल प्रयोगशाला में ट्रांजिस्टर का आविष्कार।

 १९५४ टेक्सास इंस्ट्रूमेन्ट्स और रिजेंसी एलेक्त्रॉनिक्स द्वारा जनता के बीच ट्रांजिस्टर रेडियो पेश

 १९६२ मॉसफेट (MOSFET) का विकास

 १९६८ एकीकृत परिपथ का विकास

 १९६९ डायनेमिक रैण्डम ऐक्सेस मेमोरी (DRAM) का विकास

 १९७० CD-ROM का पैटेंट 

 १९७० इंटेल ने प्रथम कम्प्यूटर चिप (माइक्रोप्रोसेसर) विकसित किया।

श्रेणी:विद्युत इंजीनियरी
श्रेणी:विद्युत इंजीनियरी का इतिहास
श्रेणी:प्रौद्योगिकी का इतिहास

de:Elektrotechnik#Geschichte, Entwicklungen und Personen der Elektrotechnik
वैद्युत पृथक्करण

right|thumb|300px|ट्रांसफॉर्मर की प्राइमरी और सेकेण्डरी वाइंडिंग विद्युत की दृष्टि से परस्पर पृथक्कृत होती हैं; इनमें विद्युत ऊर्जा का हस्तान्तरण चुम्बकीय क्षेत्र द्वारा होता है।
right|thumb|300px|प्रकाशीय पृथक्करण
किसी वैद्युत प्रणाली के दो या अधिक प्रभागों को इस प्रकार विलगित करना कि उनके बीच में आवेश-वाहक कणों का प्रवाह नहीं (बहुत कम) हो, वैद्युत पृथक्करण (Galvanic isolation) कहलाता है। पृथकृत प्रभागों के बीच विद्युत पृथक्करण के होते हुए भी ऊर्जा या सूचना का विनिमय सम्भव है जो धारिता, प्रेरण, विद्युतचुंबकीय तरंगों, श्रव्य तरंगों या यांत्रिक विधियों से किया जाता है।

 विधियाँ 
 ट्रांसफॉर्मर द्वारा
 आप्टोकपुलर द्वारा

 उपयोग 

 इन्हें भी देखें 
 पृथक्कारी ट्रांसफॉर्मर (Isolation transformer)
 पृथक्कारी प्रवर्धक (Isolation amplifier)
 डीसीसीटी (DCCT)
 आप्टोकपुलर (Optocoupler)
 रैखिक आप्टोकपुलर (Linear Optocoupler)

श्रेणी:विद्युत परिपथ
अयतोल्लाह

अंगूठाकार|330x330पिक्सेल
आयतुल्लाह शिया मुस्लिम उसूल और ज्ञान में बहुत उच्च और आदरणीय पदों के लिए इस्तेमाल होता है। इसका शाब्दिक अर्थ है भगवान का प्रतीक - अयात (निशानी) अल-अल्लाह। वर्तमान में ईरानी गणतंत्र के प्रमुख को भी अयातोल्ला नाम से बुलाते हैं जो 1979 की इस्लामी क्रांति के बाद स्थापित हुआ है।

श्रेणी:शिया इस्लाम
श्रेणी:ईरान
पार्थिया

thumb|220px|पार्थी घुड़सवार
पार्थ या पार्थिया (फ़ारसी: , पार्त; अंग्रेज़ी: Parthia) उत्तर-पूर्वी ईरान और उस के समीप के क्षेत्र का ऐतिहासिक नाम है। यहाँ कभी पार्थी लोग अपना साम्राज्य चलाया करते थे जो २४७ ईसापूर्व से २२४ ईसवी तक चला। इस साम्राज्य को अशकानी साम्राज्य (फ़ारसी: , अशकानियाँ; अंग्रेज़ी: Arsacid Empire) के नाम से भी जाना जाता है। पार्थी लोग एक ईरानी भाषा बोलने वाली जाति थी।The Parthian period , Malcolm A. R. Colledge, BRILL, 1986, ISBN 978-90-04-07115-5, ... The Parthians were an Iranian people who dominated near eastern history during the half millennium that extended from the mid-third century BC to the 220s AD ...

 इन्हें भी देखें 
 ईरानी भाषाएँ

 सन्दर्भ 

श्रेणी:विलुप्त मानव जातियाँ
श्रेणी:प्राचीन ईरानी जातियाँ
विलायत (प्रशासनिक विभाग)

thumb|230px|अफ़्ग़ानिस्तान के विलायत ( यानि प्रान्त)
विलायत (फ़ारसी:), विलायाह (अरबी: ) या विलोयती (उज़बेक: вилояти) अरब और मध्य एशिया के देशों में प्रान्त या ज़िले के स्तर के प्रशासनिक विभाग को कहते हैं। यह अरबी भाषा के 'वली' () शब्द से लिया गया है जिसका अर्थ है 'देखरेख या प्रशासन करने वाला'।The last Wali of Swat: an autobiography, Miangul Jahanzeb, Fredrik Barth, Columbia University Press, 1985, ISBN 978-0-231-06162-9, ... Wali means "Ruler", nothing else. In Turkey, Governors were called Vali or Wali, and the province was called Vilayat ...

 हिन्दी और अंग्रेज़ी में प्रयोग 
हिन्दी में समय के साथ 'विलायत' शब्द का अर्थ 'राज्य' से बदलकर 'विदेश' होया गया और 'विलायती' का अर्थ 'परदेसी' या 'विदेशी' हो गया। कुछ क्षेत्रों की हिन्दी उपभाषाओं में 'व' की जगह 'ब' बोला जाता है और ब्रिटिश राज के आरम्भिक भाग में वहाँ अंग्रेज़ों को 'बिलायती' बोला जाने लगा। ब्रिटिश लोगों ने भी अनौपचारिक रूप से ब्रिटेन को 'ब्लाईटी' (Blighty) और ब्रिटिश लोगों को 'ब्लाईटर' (Blighter) बोलना शुरू कर दिया। आज भी बूढ़े ब्रिटिश लोग कभी-कभी अपने देश को 'ओल्ड ब्लाईटी' (Old Blighty) कहते हैं।From the caves and jungles of Hindostan, 1883-1886, Helena Petrovna Blavatsky, Boris De Zirkoff, Theosophical Publishing House, 1975, ISBN 978-0-8356-0219-8, ... Vilayat in Hindi means "a foreign country" and vilayati "a foreigner"; it also means a "native country," and is derived from the Arabic wilayat. In some North Indian vernaculars 'v' is pronounced as 'b' ...The Wordsworth Dictionary of Phrase and Fable , Ebenezer Cobham Brewer, Wordsworth Editions, 2001, ISBN 978-1-84022-310-1, ... Blighty. Soldiers' slang for England or the homeland. It came into popular use during the Great War, but was well known to soldiers who had served in India long before. It is the Urdu Vilayati or Bilati, an adjective meaning provincial ...

 इन्हें भी देखें 
 वली
 अरबी भाषा
 रायोन

 सन्दर्भ 

श्रेणी:अरबी शब्द
श्रेणी:हिन्दी में अरबी मूल के शब्द
श्रेणी:प्रशासनिक विभाग
श्रेणी:मध्य एशिया
बुख़ारा प्रान्त

thumb|230px|उज़बेकिस्तान के नक़्शे में बुख़ारा प्रान्त (लाल रंग में)
बुख़ारा प्रान्त (उज़बेक: Бухоро вилояти, बुख़ोरो विलोयती) मध्य एशिया में स्थित उज़बेकिस्तान देश का एक विलायत (प्रान्त) है जो उस देश के दक्षिण-पश्चिम में स्थित है। इस प्रान्त का एक बड़ा अंश किज़िल कुम रेगिस्तान में आता है। प्रान्त का कुल क्षेत्रफल ४०,३०० वर्ग किमी है और २००५ में इसकी अनुमानित आबादी १५,२५,९०० थी। मध्य एशिया का प्रसिद्ध बुख़ारा शहर इसी प्रान्त में स्थित है और इसकी राजधानी भी है।The Republic of Uzbekistan: encyclopedic reference, Нурислам Тухлиев, Алла Кременцова, Ozbekiston milliy ensiklopediasi, 2007

 नाम का उच्चारण 
'बुख़ारा' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है।

 इन्हें भी देखें 
 उज़बेकिस्तान
 उज़बेक लोग
 उज़बेक भाषा

 सन्दर्भ 

श्रेणी:उज़्बेकिस्तान के प्रान्त
श्रेणी:उज़्बेकिस्तान
अन्टाननरीवो

अन्टाननरीवो मेडागास्कर की राजधानी है।
right|thumb|230px|A theater in अन्टाननरीवो around 1905
right|thumb|230px|अन्टाननरीवो
right|thumb|230px|अन्टाननरीवो, Madagascar

अन्टाननरीवो
अन्दीझ़ान प्रान्त

thumb|230px|उज़बेकिस्तान के नक़्शे में अन्दीझ़ोन प्रान्त (लाल रंग में)
अन्दीझ़ान प्रान्त (उज़बेक: Андижон вилояти, अन्दीझ़ोन विलोयती; अंग्रेज़ी: Andijan Province) मध्य एशिया में स्थित उज़बेकिस्तान देश का एक विलायात (प्रान्त) है जो उस देश के सुदूर पूर्वी भाग की फ़रग़ना घाटी में स्थित है। प्रान्त का कुल क्षेत्रफल ४,२०० वर्ग किमी है और २००५ में इसकी अनुमानित आबादी १८,९९,००० थी। यह उज़बेकिस्तान का सबसे घनी आबादी वाला राज्य है। इसकी राजधानी अन्दीझ़ान शहर है।The Republic of Uzbekistan: encyclopedic reference, Нурислам Тухлиев, Алла Кременцова, Ozbekiston milliy ensiklopediasi, 2007

 नाम का उच्चारण 
'अन्दीझ़ान' में 'झ़' अक्षर के उच्चारण पर ध्यान दें क्योंकि यह बिना बिन्दु वाले 'झ' से ज़रा भिन्न है। इसका उच्चारण अंग्रेज़ी के 'टेलिविझ़न' शब्द के 'झ़' से मिलता है।

 इन्हें भी देखें 
 अन्दीझ़ान
 फ़रग़ना वादी
 उज़बेकिस्तान
 उज़बेक लोग
 उज़बेक भाषा

 सन्दर्भ 

श्रेणी:अन्दीझ़ान प्रान्त
श्रेणी:उज़्बेकिस्तान के प्रान्त
श्रेणी:उज़्बेकिस्तान
श्रेणी:फ़रग़ना वादी
फ़रग़ना प्रान्त

thumb|230px|उज़बेकिस्तान के नक़्शे में फ़रग़ना प्रान्त (लाल रंग में)
फ़रग़ना प्रान्त (उज़बेक: Фарғона вилояти, फ़रग़ोना विलोयती; अंग्रेज़ी: Fergana Province) मध्य एशिया में स्थित उज़बेकिस्तान देश का एक विलायात (प्रान्त) है जो उस देश के सुदूर पूर्वी भाग की फ़रग़ना घाटी में स्थित है। प्रान्त का कुल क्षेत्रफल ६,८०० वर्ग किमी है और २००५ में इसकी अनुमानित आबादी २५,९७,००० थी। इसकी राजधानी फ़रग़ना शहर है और इस राज्य में ऐतिहासिक ख़ोक़न्द शहर भी स्थित है।The Republic of Uzbekistan: encyclopedic reference, Нурислам Тухлиев, Алла Кременцова, Ozbekiston milliy ensiklopediasi, 2007

 नाम का उच्चारण 
'फ़रग़ना' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

 इन्हें भी देखें 
 फ़रग़ना वादी
 उज़बेकिस्तान
 उज़बेक लोग
 उज़बेक भाषा

 सन्दर्भ 

श्रेणी:फ़रग़ना प्रान्त
श्रेणी:उज़्बेकिस्तान के प्रान्त
श्रेणी:उज़्बेकिस्तान
श्रेणी:फ़रग़ना वादी
पलेंक

पलेंक में माया कला और सभ्यता के खण्डहर हैं (देखिये मानचित्र)। यह टीकाल और कोपान से छोटा है पर यहां माया कला के सर्वोत्तम कृतियां मिलती हैं।
thumbnail|350px|right|पलेंक में प्रासाद के खण्डहर
thumb|200px|right|
thumb|200px|right|Temple of the Cross
thumb|left|300 px|A view of the main plaza of Palenque from the top of one of the pyramids
thumb|right|210px|K'inich K'an B'alam II ("Chan Bahlam II")
frame|right|bas-relief carved tablet in the "Temple of the Lion" as drawn by Waldeck

 बाहरी कड़ियाँ 
 mesoweb's palenque resources
 from The Tablet Of The 96 Hieroglyphs
 The Ruins of Palenque: bilingual essay with audio
 Drawings of the Palenque site from the Antonio del Rio 1784 expedition
जिज़ाख़ प्रान्त

thumb|230px|उज़बेकिस्तान के नक़्शे में जिज़ाख़ प्रान्त (लाल रंग में)
जिज़ाख़ प्रान्त या झ़िज़ाख़ प्रान्त (उज़बेक: Жиззах вилояти, झ़िज़ाख़ विलोयती; अंग्रेज़ी: Jizzax Province) मध्य एशिया में स्थित उज़बेकिस्तान देश का एक विलायात (प्रान्त) है जो उस देश के मध्य भाग में स्थित है। प्रान्त का कुल क्षेत्रफल २०,५०० वर्ग किमी है और २००५ में इसकी अनुमानित आबादी ९,१०,५०० थी। इसकी ८०% जनसंख्या ग्रामीण इलाक़ों में रहती है। जिज़ाख़ प्रान्त की राजधानी जिज़ाख़ शहर है। यह प्रान्त पहले सिरदरिया प्रान्त का हिस्सा हुआ करता था लेकिन १९७३ में इसे एक अलग सूबे का दर्जा दे दिया गया।The Republic of Uzbekistan: encyclopedic reference, Нурислам Тухлиев, Алла Кременцова, Ozbekiston milliy ensiklopediasi, 2007

 नाम का उच्चारण 
'जिज़ाख़' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़याल' और 'ख़रीद' शब्दों के 'ख़' से मिलता है। उसी तरह 'झ़िज़ाख़' के 'झ़' अक्षर के उच्चारण पर ध्यान दें क्योंकि यह बिना बिन्दु वाले 'झ' से काफ़ी भिन्न है। इसका उच्चारण अंग्रेज़ी के 'टेलिविझ़न' शब्द के 'झ़' से मिलता है।

 इन्हें भी देखें 
 उज़बेकिस्तान
 उज़बेक लोग
 उज़बेक भाषा

 सन्दर्भ 

श्रेणी:जिज़ाख़ प्रान्त
श्रेणी:उज़्बेकिस्तान के प्रान्त
श्रेणी:उज़्बेकिस्तान
सिरदरिया प्रान्त

thumb|230px|उज़बेकिस्तान के नक़्शे में सिरदरिया प्रान्त (लाल रंग में)
सिरदरिया प्रान्त (उज़बेक: Сирдарё вилояти, सिरदरयो विलोयती; अंग्रेज़ी: Sirdaryo Province) मध्य एशिया में स्थित उज़बेकिस्तान देश का एक विलायात (प्रान्त) है जो उस देश के मध्य भाग में प्रसिद्ध सिर दरिया के बाएँ किनारे पर स्थित है। प्रान्त का कुल क्षेत्रफल ५,१०० वर्ग किमी है और २००५ में इसकी अनुमानित आबादी ६,४८,१०० थी। इस सूबे का अधिकतर हिस्सा रेगिस्तान है। सिरदरिया प्रान्त की राजधानी गुलिस्तोन शहर है, जो उज़बेक भाषा में 'गुलिस्तान' उच्चारित करने का लहजा है।The Republic of Uzbekistan: encyclopedic reference, Нурислам Тухлиев, Алла Кременцова, Ozbekiston milliy ensiklopediasi, 2007

 इन्हें भी देखें 
 उज़बेकिस्तान
 उज़बेक लोग
 उज़बेक भाषा

 सन्दर्भ 

श्रेणी:सिरदरिया प्रान्त
श्रेणी:उज़्बेकिस्तान के प्रान्त
श्रेणी:उज़्बेकिस्तान
नमन्गान प्रान्त

thumb|230px|उज़बेकिस्तान के नक़्शे में नमन्गान प्रान्त (लाल रंग में)
नमन्गान प्रान्त (उज़बेक: Наманган вилояти, नमन्गान विलोयती; अंग्रेज़ी: Namangan Province) मध्य एशिया में स्थित उज़बेकिस्तान देश का एक विलायात (प्रान्त) है जो उस देश के सुदूर पूर्वी भाग की फ़रग़ना घाटी के दक्षिणी क्षेत्र में स्थित है। प्रान्त का कुल क्षेत्रफल ७,९०० वर्ग किमी है और २००५ में इसकी अनुमानित आबादी १९,७०,००० थी। इस सूबे के ६०% से अधिक लोग ग्रामीण इलाक़ों में रहते हैं। नमन्गान प्रान्त की राजधानी नमन्गान शहर है।The Republic of Uzbekistan: encyclopedic reference, Нурислам Тухлиев, Алла Кременцова, Ozbekiston milliy ensiklopediasi, 2007

 इन्हें भी देखें 
 उज़बेकिस्तान
 उज़बेक लोग
 उज़बेक भाषा

 सन्दर्भ 

श्रेणी:उज़्बेकिस्तान के प्रान्त
श्रेणी:उज़्बेकिस्तान
श्रेणी:फ़रग़ना वादी
नवोई प्रान्त

thumb|230px|उज़बेकिस्तान के नक़्शे में नवोई प्रान्त (लाल रंग में)
नवोई प्रान्त (उज़बेक: Навоий вилояти, नवोईय विलोयती; अंग्रेज़ी: Navoiy Province) मध्य एशिया में स्थित उज़बेकिस्तान देश का एक विलायात (प्रान्त) है जो उस देश के उत्तर-पश्चिमी क्षेत्र में स्थित है। प्रान्त का कुल क्षेत्रफल १,१०,८०० वर्ग किमी है और २००५ में इसकी अनुमानित आबादी ७,६७,५०० थी। इस सूबे के लगभग ६०% लोग ग्रामीण इलाक़ों में रहते हैं। नवोई प्रान्त की राजधानी नवोई शहर है।The Republic of Uzbekistan: encyclopedic reference, Нурислам Тухлиев, Алла Кременцова, Ozbekiston milliy ensiklopediasi, 2007

 इन्हें भी देखें 
 उज़बेकिस्तान
 उज़बेक लोग
 उज़बेक भाषा
 नवोई

 सन्दर्भ 

श्रेणी:नवोई प्रान्त
श्रेणी:उज़्बेकिस्तान के प्रान्त
श्रेणी:उज़्बेकिस्तान
क़श्क़ादरिया प्रान्त

thumb|230px|उज़बेकिस्तान के नक़्शे में क़श्क़ादरिया प्रान्त (लाल रंग में)
क़श्क़ादरिया प्रान्त (उज़बेक: Қашқадарё вилояти, क़श्क़ादरयो विलोयती; अंग्रेज़ी: QashqadaryoProvince) मध्य एशिया में स्थित उज़बेकिस्तान देश का एक विलायात (प्रान्त) है जो उस देश के दक्षिणी क्षेत्र में स्थित है। यह क़श्क़ादरिया नदी के जलसम्भर क्षेत्र में और पामीर पर्वतों की पश्चिमी ढलानों में स्थित है। प्रान्त का कुल क्षेत्रफल २८,४०० वर्ग किमी है और २००७ में इसकी अनुमानित आबादी २०,६७,००० थी। इस सूबे के ७०% से अधिक लोग ग्रामीण इलाक़ों में रहते हैं। क़श्क़ादरिया प्रान्त की राजधानी क़रशी शहर है।The Republic of Uzbekistan: encyclopedic reference, Нурислам Тухлиев, Алла Кременцова, Ozbekiston milliy ensiklopediasi, 2007

 नाम का उच्चारण 
'क़श्क़ादरिया' में 'क़' अक्षर के उच्चारण पर ध्यान दें क्योंकि यह बिना बिन्दु वाले 'क' से मिलता-जुलता लेकिन ज़रा भिन्न है। इसका उच्चारण 'क़ीमत' और 'क़ुरबानी' 'क़' से मिलता है।

 इन्हें भी देखें 
 उज़बेकिस्तान
 उज़बेक लोग
 उज़बेक भाषा

 सन्दर्भ 

श्रेणी:उज़्बेकिस्तान के प्रान्त
श्रेणी:उज़्बेकिस्तान
समरक़न्द प्रान्त

thumb|230px|उज़बेकिस्तान के नक़्शे में समरक़न्द प्रान्त (लाल रंग में)
समरक़न्द प्रान्त (उज़बेक: Самарқанд вилояти, समरक़न्द विलोयती; अंग्रेज़ी: Samarqand Province) मध्य एशिया में स्थित उज़बेकिस्तान देश का एक विलायात (प्रान्त) है जो उस देश के मध्य भाग में ज़रफ़शान नदी के जलसम्भर क्षेत्र में स्थित है। प्रान्त का कुल क्षेत्रफल १६,४०० वर्ग किमी है और २००५ में इसकी अनुमानित आबादी २३,२२,००० थी। इस सूबे के क़रीब ७५% लोग ग्रामीण इलाक़ों में रहते हैं। समरक़न्द प्रान्त की राजधानी ऐतिहासिक समरक़न्द शहर है।The Republic of Uzbekistan: encyclopedic reference, Нурислам Тухлиев, Алла Кременцова, Ozbekiston milliy ensiklopediasi, 2007

 नाम का उच्चारण 
'समरक़न्द' में 'क़' अक्षर के उच्चारण पर ध्यान दें क्योंकि यह बिना बिन्दु वाले 'क' से मिलता-जुलता लेकिन ज़रा भिन्न है। इसका उच्चारण 'क़ीमत' और 'क़ुरबानी' 'क़' से मिलता है।

 इन्हें भी देखें 
 समरक़न्द
 उज़बेकिस्तान
 उज़बेक लोग
 उज़बेक भाषा

 सन्दर्भ 

श्रेणी:समरक़न्द प्रान्त
श्रेणी:उज़्बेकिस्तान के प्रान्त
श्रेणी:उज़्बेकिस्तान
सुरख़ानदरिया प्रान्त

thumb|240px|बोयसुन शहर में
सुरख़ानदरिया प्रान्त (उज़बेक: Сурхондарё вилояти, सुरख़ोनदरयो विलोयती; अंग्रेज़ी: Surxondaryo Province) मध्य एशिया में स्थित उज़बेकिस्तान देश का एक विलायात (प्रान्त) है जो उस देश के सुदूर दक्षिण-पूर्व क्षेत्र में स्थित है। प्रान्त का कुल क्षेत्रफल २०,१०० वर्ग किमी है और २००५ में इसकी अनुमानित आबादी १९,२५,१०० थी। इस सूबे के क़रीब ८०% लोग ग्रामीण इलाक़ों में रहते हैं। सुरख़ानदरिया प्रान्त की राजधानी तिरमिज़ शहर है जिसमें आमू दरिया पर एक बंदरगाह भी बनी हुई है जो की मध्य एशिया की इकलौती नदी-बंदरगाह है।The Republic of Uzbekistan: encyclopedic reference, Нурислам Тухлиев, Алла Кременцова, Ozbekiston milliy ensiklopediasi, 2007

 नाम का उच्चारण 
'सुरख़ानदरिया' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

 विवरण 
सुरख़ानदरिया एक गुफ़ाओं, चट्टानों, तंग घाटियों, पर्वतों और मलबे का इलाक़ा है। यहाँ की गुफाओं में मानव आज से ५०,००० वर्ष पूर्व के काल में घर बनाते थे। २००-३०० ईसवी में भारत से कुषाण साम्राज्य यहाँ तक विस्तृत हुआ और यहाँ बौद्ध धर्म फैल गया। इसके चिह्न कई स्थानीय शिलाओं और गुफाओं में तराशे हुए मिलते हैं। आज भी यह एक शुष्क और प्राकृतिक स्थलाकृतियों से भरपूर क्षेत्र है। सोवियत काल में बहुत से सैलानी यहाँ घूमने आते थे और अब यहाँ पर्यटकों का आना फिर ज़ोर पकड़ रहा है। इस क्षेत्र में हमेशा से बहुत से ताजिक लोग रहते आये हैं और जब १९२९ में सोवियत सरकार ने इसे ताजिक सोवियत समाजवादी गणतंत्र कि बजाय उज़बेक सोवियत समाजवादी गणतंत्र का हिस्सा बना दिया तो बहुत से प्रश्न उठे थे।Central Asia, Bradley Mayhew, Greg Bloom, Paul Clammer, pp. 254, Lonely Planet, 2010, ISBN 978-1-74179-148-8, ... Today, sparsely populated Surkhandarya feels a world apart from the rest of Uzbekistan ... A popular tourist destination for outdoorsy types in Soviet times, Surkhandarya looks set for a revival ...Tajikistan in the New Central Asia: Geopolitics, Great Power Rivalry and Radical Islam, Lena Jonson, pp. 25, I.B.Tauris, 2006, ISBN 978-1-84511-293-6, ... The Kushan Empire (from the 1st to the early 4th centuries AD) came to include not only northern India but also almost all of present-day Afghanistan, large parts of Central Asia and East Turkistan ... Khalchayan in present-day Uzbekistan (close to Denau in what is now the Surkhandarya region) ...

 इन्हें भी देखें 
 तिरमिज़
 उज़बेकिस्तान
 उज़बेक लोग
 उज़बेक भाषा

 सन्दर्भ 

श्रेणी:सुरख़ानदरिया प्रान्त
श्रेणी:उज़्बेकिस्तान के प्रान्त
श्रेणी:उज़्बेकिस्तान
ताशकेंत प्रान्त

thumb|230px|उज़बेकिस्तान के नक़्शे में ताशकेंत प्रान्त (लाल रंग में)
ताशकेन्त प्रान्त (उज़बेक: Тошкент вилояти, तोश्केन्त विलोयती; अंग्रेज़ी: Tashkent Province) मध्य एशिया में स्थित उज़बेकिस्तान देश का एक विलायात (प्रान्त) है जो उस देश के उत्तर-पूर्वी क्षेत्र में स्थित है। यह सिर दरिया और तियन शान पर्वतों के बीच के इलाक़े में स्थित है। प्रान्त का कुल क्षेत्रफल १५,३०० वर्ग किमी है और २००५ में इसकी अनुमानित आबादी ४४,५०,००० थी। ताशकेंत प्रान्त की राजधानी ताशकेंत शहर है।The Republic of Uzbekistan: encyclopedic reference, Нурислам Тухлиев, Алла Кременцова, Ozbekiston milliy ensiklopediasi, 2007

 इन्हें भी देखें 
 ताशकेंत
 उज़बेकिस्तान
 उज़बेक लोग
 उज़बेक भाषा

 सन्दर्भ 

श्रेणी:उज़्बेकिस्तान के प्रान्त
श्रेणी:उज़्बेकिस्तान
ख़ोरज़्म प्रान्त

thumb|230px|उज़बेकिस्तान के नक़्शे में ख़ोरज़्म प्रान्त (लाल रंग में)
ख़ोरज़्म प्रान्त (उज़बेक: Хоразм вилояти, ख़ोरज़्म विलोयती; अंग्रेज़ी: Xorazm Province या Khorezm Province) मध्य एशिया में स्थित उज़बेकिस्तान देश का एक विलायात (प्रान्त) है जो उस देश के उत्तर-पश्चिमी क्षेत्र में स्थित है। यह अमु दरिया के अंत वाले इलाक़े में स्थित है (यानि अरल सागर के पास)। प्रान्त का कुल क्षेत्रफल ६,३०० वर्ग किमी है और २००५ में इसकी अनुमानित आबादी १२,००,००० थी। ख़ोरज़्म प्रान्त की राजधानी उरगेंच शहर है।The Republic of Uzbekistan: encyclopedic reference, Нурислам Тухлиев, Алла Кременцова, Ozbekiston milliy ensiklopediasi, 2007 यहाँ मुहम्मद इब्न् मूसा अल्-ख़्वारिज़्मी नामक मशहूर मध्यकालीन गणितज्ञ पैदा हुए थे जिन्होनें भारतीय अंकों और दशमलव पद्दति पर ग्रन्थ लिखे थे। इन ग्रंथों का बाद में लातिनी भाषा में अनुवाद हुआ जिस से यह भारतीय आविष्कार यूरोप में प्रचलित हो गए।

 नाम का उच्चारण 
'ख़ोरज़्म' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

 इन्हें भी देखें 
 उरगेन्च
 उज़बेकिस्तान
 उज़बेक लोग
 उज़बेक भाषा

 सन्दर्भ 

श्रेणी:ख़ोरज़्म प्रान्त
श्रेणी:उज़्बेकिस्तान के प्रान्त
श्रेणी:उज़्बेकिस्तान
पर्ड्यू विश्वविद्यालय

पर्ड्यू विश्वविद्यालय () इंडियाना, अमेरिका के पश्चिम लाफियेट में स्थित पर्ड्यू विश्वविद्यालय प्रणाली के छह परिसरों में सबसे प्रमुख विश्वविद्यालय है।
इसकी स्थापना ६ मई १८६९ को विज्ञान, प्रौद्योगिकी और कृषि में अध्ययन एवं शोध हेतु लाफियेट व्यापारी जॉन पर्ड्यू से दानस्वरूप प्राप्त भूमि और राशि से उन्हीं के नाम पर एक भूमि अनुदान विश्वविद्यालय के रूप में इंडियाना महासभा द्वारा मोर्रिल्ल अधिनियम के अंतर्गत की गई।
छह प्रशिक्षकों और ३९ छात्रों के साथ १६ सितंबर १८७४ को कक्षाएँ शुरू हुई।
वर्तमान में, पर्ड्यू छात्र-नामांकन के मामले में इंडियाना के सभी विश्वविद्यालयों में दूसरे पायदान पर है। इसके अलावा संयुक्त राज्य अमेरिका के सभी सार्वजनिक विश्वविद्यालयों में से अंतरराष्ट्रीय विद्यार्थियों की दूसरी सबसे बडी आबादी पर्ड्यू में है। 

पर्ड्यू २१० से भी अधिक अध्ययन क्षेत्रों में स्नातक एवं स्नातकोत्तर डिग्रियाँ प्रदान करता है। अमेरिकी उड्डयन के इतिहास में यह विश्वविद्यालय एक महत्वपूर्ण स्थान रखता है। सर्वप्रथम उड़ान प्रशिक्षण में शैक्षिक आकलन, वैमानिकी में प्रथम चतुर्वर्षीय स्नातक डिग्री व प्रथम विश्वविद्यालय 
विमानक्षेत्र (पर्ड्यू विश्वविद्यालय विमानक्षेत्र) यहीं पर स्थापित हुए। २०वीं शताब्दी के मध्य में विमानन कार्यक्रम का विस्तार करते हुए इसमें अंतरिक्ष उड़ानों को भी समाविष्ट कर लिया गया, जिसके चलते पर्ड्यू को उसका उपनाम मिला - क्रेडल ऑफ़ अस्त्रोनौट्स अर्थात् "अंतरिक्ष यात्रियों का पालना।"
अब तक बाईस पर्ड्यू स्नातक अंतरिक्ष की यात्रा कर चुके हैं, जिनमें नील आर्मस्ट्रांग (चन्द्रमा पर चलने वाले पहले व्यक्ति), गस ग्रिस्सोम (मूल मेर्चुरी सेवेन अंतरिक्ष यात्री) व यूजीन सरनन (सबसे हाल में चंद्रमा पर चलने व्यक्ति) शामिल है।

 इतिहास 
१८६५ में इंडियाना महासभा ने मोर्रिल्ल भूमि-अनुदान महाविद्यालय अधिनियम, १८६२ का लाभ लेने के पक्ष में मतदान दिया और कृषि एवं तकनीकी में व्यसन एक संस्थान शुरू करने की योजना बनी। राज्य भर में विभिन्न समुदायों ने नए कॉलेज की स्थापना के लिए अपनी सुविधाओं और पैसों की पेशकश की। इनमें से इन्डियाना विश्वविद्यालय और वर्तमानकाल-कालीन बटलर विश्वविद्यालय में एक कृषि विभाग आरंभ करना कुछ लोकप्रिय प्रस्तावों में से रहे। १८६९ में टिप्पेकेनो काउंटी के प्रस्ताव में लाफियेट व्यापारी नेता एवं परोपकारी जॉन पर्ड्यू की ओर से १५०,००० अमेरिकी डॉलर, स्वयं काउंटी से ५०,००० डॉलर और स्थानीय निवासियों की १०० एकड़ (४० हेक्टेयर) भूमि सम्मिलित थे।

 सन्दर्भ 

 बाहरी कड़ियाँ 

 

 
श्रेणी:पश्चिम लाफियेट, इन्डियाना
श्रेणी:अमेरिकी विश्वविद्यालय